Antons Kazričs

Antons Kazričs (1862—1917) bija latviešu kara inženieris, Krievijas Impērijas flotes ģenerālmajors (1916).latgalesdati.du.lv Krievijas Impērijas Valsts domes deputāta Eduarda Kazriča vecākais brālis.

 Dzīvesgājums 
Dzimis 1862. gada 14. janvārī Sakstagala pagasta Kazradžu māju saimnieka Andreja Eisaka, pēc uzvārda maiņas Kazradža (Kazriča), ģimenē. Viņa vectēvs Jānis cēlies no Kantinieku sādžas Sakstagala pagastā, kopā ar dēlu iepirka no valsts mājas ar 125 ha lauku zemes uz izmaksu.Ādolfs Šilde. Pirmie Latgales latviešu parlamentārieši. Universitas, 70/1993)

Mācījās Pēterburgas 1. ģimnāzijā (1872—1877), tad Kronštates jūras inženieru skolā (1877—1881). Strādāja par būvinženieri Odesas ostā (1881—1882), tad Mikolajivas un Sevastopoles ostās.Nacionālā atmoda Latgalē D. Latkovskis,  "Latgales Vēstnesis" 1939. gada 20. janvārī Pēc citiem datiem Kronštates jūras inženieru skolu absolvēja 1886. gadā kā jaunākais inženiermehāniķis, dienēja kā jūras inženieris Baltijas jūras flotē, no 1889. gadā Melnās jūras flotē. Pēc tam tika norīkots krasta dienestā, apgādāja kuģus ar degvielu un smērvielām.

Kazričs bija vecākais inženiermehāniķis (1892), 1909. gadā viņu paaugstināja par 1. ranga kapteini inženiermehāniķiСПИСОК офицерских чинов русского императорского флота  Петербургский Генеалогичеcкий Портал, 2008 (līdzvērtīga pulkveža dienesta pakāpei) vēlāk bija Sevastopoles mīnu skolas pasniedzējs, 1916. gada 6. decembrī paaugstināts ģenerāļmajora pakāpē.

Miris no tīfa 1917. gada 17. janvārī Sevastopolē."Dzimtenes Vēstnesis" 1917. gada 7. maijā Pēc citiem datiem no triekas.

 Apbalvojumi 
 Sv. Staņislava ordenis, II, III šķira,
 Sv. Annas ordenis, III šķira,
 Sv. Vladimira ordenis, IV šķira.

 Atsauces 

Kategorija:Rēzeknes novadā dzimušie
Kategorija:Latviešu inženieri
Kategorija:Krievijas Impērijas ģenerāļi
Kategorija:Latviešu tautības ģenerāļi
Kategorija:Staņislava ordeņa kavalieri
Kategorija:Annas ordeņa kavalieri
Kategorija:Vladimira ordeņa kavalieri